《赋黄鹤楼赠李公择》
宋代·苏辙

前年见君河之浦，东风吹河沙如雾。
北潭杨柳强知春，樽酒相如终日语。
君家东南风气清，谪官河壖不称情。
一麾夏口亦何有，高楼黄鹤慰平生。
荆江洞庭春浪起，汉沔初来入江水。
岸头南北不相知，惟见风涛涌天地。
巫峡潇湘万里船，中流鼓楫四茫然。
高城枕山望如带，华榱照日光流渊。
楼上骚人多古意，坐忘朝市无穷事。
谁道武昌岸下鱼，不如建业城边水。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。